Mit jelent az S betű?
Ez nem S betű.
Nálunk ez a remény jele.
Egy jelkép elpusztíthatatlan, örök.
De hajlandó vagyok küzdeni azokért, akik védelemre szorulnak.
Tudok repülni!
Hogy lehet, hogy én lélegzem a víz alatt,
de te az asztal alá tudsz inni?
Ez a szuperképességem.
Szuperhős vagyok!
Gotham nagystílűbb bűnözőket érdemel.
Várjatok csak, míg tudomást szereznek rólam!
A DC számomra szuperhősök nagy proszcéniuma.
Mind más történetet mesélnek arról, mihez lehet kezdeni a nagy erővel,
és hogyan lehet jobbá tenni az emberiséget.
Hahó, fiúk!
Mind sokdimenziósak,
és a néző a bennük lévő emberre reagál.
Ez a világ megmentéséről szól.
Meggyőzik az emberiséget, hogy van jobb megoldás.
Nagy formátumú figurák, de emberiek és életszerűek is.
Az elmúlt 85 évben a DC csodás karakterek univerzumának
és történetek ezreinek otthona volt.
De a valódi emberek, akik életet lehelnek istenekbe, halandókba és szörnyekbe,
sokkal kevésbé ismertek.
A színfalak mögött ezek az alkotó emberek
szavak és képek által éreztetik a jelenlétüket.
Ha az ember egy jól megalkotott képregényt olvas,
akkor egy ember kezének mozgását követi a papíron.
Nincs kurtább módja a történetmesélésnek,
mint egy négy-ötkockás képregény,
amibe bele kell férnie a kezdetnek, a közepének és a lezárásnak.
A képregények mindig az emberiségre reflektáltak.
Megmutatják a fantáziáinkat, az érzelmeinkből merítenek,
és szembeszállnak a démonjainkkal.
A reményről szólnak. A megváltásról szólnak.
Ugyanezek a témák húzódnak a népmeséink hátterében
az idők kezdetétől fogva.
Az emberek azt mondhatják:
"De képregényekről van szó. Azok a gyerekeknek valók.
Ez a gyerekek világa." De tényleg?
A szuperhősök vágyakat teljesítenek be,
az erény alkotó emberek által létrehozott bajnokai,
akik megtestesítik Amerika álmait és félelmeit.
Ezek a gondolatok világméretű kulturális jelenséget indítottak útjára.
Ez a DC legendáit megteremtő emberek története.
Superpowered — A DC sztori
NAPJAINKBAN
A DC eredete egy hősies figurában keresendő,
akinek teljesen valódi kalandjai fikciónak hatnak.
Malcolm Wheeler-Nicholson őrnagy szolgált az első világháborúban,
harcolt a Fülöp-szigeteken, banditákat üldözött Mexikón keresztül,
és bolsevikokkal harcolt Szibériában.
Íróként az őrnagy meséket faragott a kalandjaiból
a ponyvamagazinok számára.
1935-ben saját céget alapított.
Három rövid év alatt átalakította a képregényipart.
Nem régi újságok képregényeit nyomtatta ki újra,
hanem új történeteket publikált.
Idővel ebből a cégből lett a DC Comics.
Csakhogy hiába volt az őrnagy újító, üzletemberként nem vitte sokra.
Hosszú és összetett történet, de a lényeg,
hogy az őrnagyot kiszorították,
és a céget átvették tőle
egészen pontosan akkor, amikor a Superman
a polcokra került. Erről ennyit.
Ki maga?
Mindig azért harcol, ami helyes.
SZÍNÉSZ, AZ ACÉLEMBER
Ez az őszinte szándéka.
Még ha nem is ér célt,
mindig mindent megtesz, hogy helyrehozza.
Annyi mindent nem mondtunk még el róla mostanáig.
Superman története
Jerry Siegel íróval és Joe Shuster rajzolóval kezdődik,
két kamasz zsidó bevándorlóval, akik úgy vészelték át a világválságot,
hogy egy szebb holnapról ábrándoztak.
Joe Shuster és én is nagy sci-firajongók voltunk...
JERRY SIEGEL HANGJA
...az 1930-as években.
Elég szelíd voltam és békés.
A csinos lányok még csak tudomást sem vettek rólam.
Gondoltam: "Hű, de jó is volna, ha nagyon erős lennék,
és a lányok nem tudnák, hogy ez a balfék
valójában nagyon is különleges."
Fiatal koromban sokat piszkáltak...
JOE SHUSTER HANGJA
Nagyon kicsi voltam, és sokat piszkáltak
mindenféle erőszakos figurák.
Még gimnazista korukban
közösen képregénycsíkokat készítettek egy újságba.
Jó pár próbálkozás után életre kelt az elnyomottak bajnoka,
egy szuperember, aki elrejtőzik a jámbor újságíró,
Clark Kent álarca mögé.
Különösen Siegel azonosult vele,
mert megjelenésükben is hasonlítottak.
Kent zsidó értelmiségi.
ÍRÓ, ALL-STAR SUPERMAN
Újságíró, olvasott, írástudó valaki,
Superman pedig a tettek embere.
Joe izgalmat vitt bele a testépítéssel,
a cirkuszosokkal, az erős emberekkel,
és megteremtette azt, ami később az ikonikus szuperhősjelmez lett.
De nem sikerült sehol eladniuk.
A kreativitáshoz bátorság kell.
A nagy kreatív alkotások mindig előzmény nélküliek.
KIADÓ, DC COMICS 2002-2009
Hat fáradhatatlan év után a bátorságuk kifizetődött.
A DC-nek kellett egy történet egy új antológiasorozat alapjául,
amit Action Comicsnak neveztek.
Amikor először látjuk Supermant, egy autót emel a feje fölé.
Ma már lehetetlen így gondolni rá.
De akkoriban még senki sem látott hasonlót.
Elég sokan voltak kíváncsiak a figurára ahhoz,
hogy számos füzetet adjanak ki...
FŐSZERKESZTŐ, DEN OF GEEK
és tartaniuk kellett a tempót,
ezért felvettek új rajzolókat is.
Siegel és Shuster eredeti ötlete
meghatározta a később szuperhős figurákat,
elindított egy iparágat,
és korlátlan kreativitásra inspirálta az eljövendő nemzedékeket.
A különböző nézőpontok összeolvadnak,
és átívelő történetté állnak össze.
ÍRÓ, AZ IGAZSÁG LIGÁJA
És mégis, ahhoz, hogy ez összeálljon, az önálló történteknek
az önálló alkotókat kell tükrözniük.
NAPJAINKBAN
Nemcsak a Supermanhez hívtak írónak...
ÍRÓ, ACTION COMICS
de az Action Comicshoz, a Legacy Superman -sorozathoz is.
Nálam Superman már apa.
Az fontos alapvetése a történeteknek,
amiket eddig meséltem.
De ő egyben megtestesítője a reménynek,
az együttérzésnek, az alázatnak, az igazságosságnak,
és nemcsak a Földön, nemcsak Metropolisban,
de az egész világegyetemben.
Értem, mennyit jelent Superman az embereknek,
mert nekem is ezt jelentette.
Kis koromban mindig kemény akartam lenni.
Nagyon kicsi voltam a koromhoz képest, sokat betegeskedtem,
és sokat bántottak.
Arról fantáziáltam, hogy tökös srác vagyok,
aki mindenkit megvéd.
Amikor Supermant láttam a lapokon, megszületett egy fantáziakép,
ami nagyon fontos lett nekem.
Azt hiszem, Superman ma fontosabb, mint korábban valaha.
Részben, mert ellentmond az elvnek,
hogy a teljhatalom megrontja az embert.
Hinnünk kell benne, hogy létezik olyan, akinek óriási a hatalma,
és az mégsem rontja meg.
A Superman-rajongóknak szerintem sajátos világképük van.
Általában optimisták.
Úgy gondolják, hogy az erőt egy bizonyos formában kell felhasználni.
Nézd! Odafent az égen! Madár! Repülőgép! Superman!
Csak az 1940-ben indult rádióműsor révén
került be Superman, a popkulturális jelenség
a kollektív tudatalattiba.
A rádió biztosította Supermannek a repülés képességét.
A mozivászon pedig a lapokról a való világba repítette.
Kirk Alyn színész lett az első Acélember.
Animációs rövidfilmek sorozata alapozta meg az örökségét
színes, szélesvásznú képeken.
Van valami elképesztőn mágikus azokban...
RENDEZŐ, WONDER WOMAN
...akik megalkották ezeket a figurákat.
Olyan tökéletesen célba találtak,
hogy az egész csak megy egyre csak tovább,
és lenyűgöző új dolgokat építenek rá nagyon izgalmas módokon.
Siegel és Shuster számára az amerikai álom valósággá vált.
A SUPERMAN ALKOTÓI NÁLUNK
Az ő bizonytalanságaik modern csodát inspiráltak,
amely igazán releváns volt a bevándorlók alkotta országban.
Az univerzum végtelen szegleteiben
létezett valaha egy Krypton nevű bolygó.
A történet szerint egy Krypton nevű különös bolygóról érkezett.
Tisztán egy bevándorló története.
ÍRÓ, ÉN VAGYOK BATMAN
Olyasvalakiről szól, aki egy másik országból érkezett,
ránézésre illeszkedik a kultúrába,
de tudja, hogy kívülálló.
- Hol voltál? - Én? Hát...
ÍRÓ, SUPERMAN SMASHES THE KLAN
Sok bevándorló igyekszik tökéletes állampolgár lenni,
mert nem akarják, hogy bárki megkérdőjelezze a hovatartozásukat.
Ez az elméletem Supermanről is.
Superman tökéletes polgár igyekszik lenni,
mert nem akarja, hogy bárki megkérdőjelezze a hovatartozását.
Siegel és Shuster látták, hogy Superman uralja a popkultúrát,
a haszon pedig az új főnökeikhez került.
A DC elnöke, Harry Donenfeld pikáns magazinokkal kezdte a karrierjét.
Miután megúszta, hogy az FBI obszcenitással vádolta,
Harry és könyvelője, Jack Liebowitz
ezúttal valamilyen törvényes vállalkozást kerestek,
és tökéletes pillanatban vették át a DC irányítását.
Siegel és Shuster úgy érezték, több jár nekik, amiért sikerre vitték a DC-t.
Magasabb heti bért harcoltak ki,
és a kor legjobban fizetett képregényszerzői lettek,
még a DC is maradt a tulajdonos.
A képregények megkérdőjelezhető szerződések alapján születtek.
FEL, FEL, A MAGASBA! SUPERMAN SZÁRNYALÁSA
Nem volt bevett gyakorlat, hogy az alkotók megkapják az elismerést,
az meg még annyira sem, hogy megkapják a jogdíjat.
A DC próbált tőkét kovácsolni a szuperhősök növekvő népszerűségéből,
és más alkotókat az új köpenyes igazságosztó megalkotására biztatott.
- Ki maga? - Én vagyok Batman.
Annyit fektettek a létrehozásába,
és olyan sok ember kapcsolódott hozzá
nagyon különböző okokból.
Batman mindig nagyon is közérthető szuperhős volt.
SZÍNÉSZ, BATMAN
Az, hogy egyszerű ember, szerintem sokaknak tetszik.
Ez vonzza a rajongókat
életkortól és háttértől függetlenül, menet közben pedig
megteremti a saját különleges hírességeit.
Köszönöm. Szép napot!
NAPJAINKBAN
Én a rajzokon keresztül szerettem meg Batmant.
Sok alkotó azért kezd ezzel foglalkozni,
mert gyerekkorában rajongó volt.
Én Dél-Koreában születtem.
Az egész családból mi költöztünk először az USA-ba.
Nem beszéltem angolul.
Viszont Supermant felismertem a Koreában látott rajzfilmekből.
KREATÍV IGAZGATÓ, DC
Aztán a képregények felé sodródtam.
Batman egész kis koromban betalált nálam.
Nyolc vagy kilencéves koromban már könyveket hoztam ki a könyvtárból,
és belefeledkeztem a kalandokba.
Ezt a standról vettem, szóval úgy 70-75 körül lehetett.
Aztán persze újra meg újra elolvastam.
Utána szikszalaggal tartottam össze.
A rajzoló hihetetlen munkát végzett,
azok a világok meg azok a karakterek
olyan életszerűek voltak, hogy beléjük feledkeztem.
Ha az ember kinyitott egy képregényt, mintha bekerült volna a világába.
Sok szempontból enyhített a nyomáson,
hogy kívülálló voltam egy fura új országban.
Batman először a Detective Comics 27. számában jelent meg.
Ez Batman 1000. megjelenése.
Bob Kane és Bill Finger mutatta be a világnak
a maszkos igazságosztót, amivel meg is változtatták a műfajt.
Tizenkilenc évesen találtam ki Batmant,
és azóta a cégnél vagyok.
A világ leghíresebb főszereplője, Batman
személyesen az alkotója, azaz szerénységem keze által.
CHRIS - A LEGJOBBAKAT, BOB KANE 1976
Bob, mesélj a legkorábbi emlékedről
Batman létrehozásával kapcsolatban.
Két történet van.
Egy legenda, amit az ember kitalál,
no meg a valóság.
A legenda és a valóság is kicsit homályos lett 30 év után.
BATMAN LEGENDÁJA - BOB KANE KI Ő, ISMERJÜK MEG!
Ha megnézzük a legkorábbi Batman-történeteket,
mindegyiken Bob Kane neve van.
A gond az, hogy nem mindegyik származott Bob Kane-től.
Batman ellentmondásos eredettörténete
akkor indul, amikor Bob Kane, a 19 éves bronxi rajzoló
meglátta, mennyit keres Siegel és Shuster Supermannel.
Kapott az alkalmon, és kitalálta a saját szuperhősét.
Nagyon tudtam másolni. Szóval Leonardót másoltam.
Emlékszem, láttam egy The Bat című filmet.
Hatással volt rám a Z, az álarcos lovag is.
Én még láttam az eredeti Zorrót
Doug Fairbanks Sr.-ral, annyira vén vagyok.
Ezeket vegyítettem, és megalkottam egy denevérembert.
Egy hevenyészett rajz volt belőle meg a Batman név.
A szerkesztő azt kérdi: "Ez aranyos, Bob, de mi a sztori?"
Mire Bob: "Nem tudom." "Talán keríts egy írót!"
Kane egy szellemírót, Bill Fingert fogadta fel, hogy életre keltse a figurát.
Finger írt egy nagyvárosi bűncselekményben gyökerező eredettörténetet.
Még Kane rajzain is sötétített, hogy a ponyvák és a német mozi hangulatát hozza.
És egy szemvillanás alatt összehoztak
egy fantasztikusan konkrét narratívát meg egy háttértörténetet
az igényeiről, arról, hogy miért harcol, és hogy mivel száll szembe.
A fiatal Bruce Wayne valami borzalmasat lát.
Gondoljanak bele,
az orra előtt lövik agyon a szüleit,
később meg az ágy mellett térdelve imádkozik.
"Kérlek, Uram, add meg nekem az eszközöket!
Ígérem, egész életemben háborúzni fogok."
Ezt a szót használja, háborúzik a bűn ellen.
Mindig az volt a benyomásom, hogy azt az estét próbálja visszahozni,
amikor a szülei meghaltak.
Csak fájdalmat próbál okozni,
a maga igazságát végrehajtani, ami azért megkérdőjelezhető igazság.
Batman sátáni alak. Szarvai vannak. Éjjel teszi a dolgát.
Inkább a félelemre alapoz, mint a bizalomra és az erőre.
Inkább lopakodik, minthogy cirkuszban produkálja magát.
A két ellentétes figura miatt működött olyan jól.
Mintha egy nagy ötlet két alappillérét találtuk volna meg.
Ahogy Batman népszerűsége idővel növekedett,
Kane új szerződést harcolt ki, amiben valami ritka szerepelt:
jogok, jogdíjak és kizárólagos alkotói kredit.
Bill Finger rég nem élt, mire hivatalosan elismerték,
hogy Batman egyik megalkotója volt. És nemcsak Batmané,
hanem a Jokeré és egyéb koncepcióké is,
amiket ma már Gotham Cityhez társítunk.
BATMAN ÉS ROBIN IGAZ TÖRTÉNETE!
Röviddel Finger halála után Kane ritka nyilvános beismerést tett.
Bill nemcsak megírta az eredeti történeteket,
de a gonosztevők több mint felét is segített létrehozni.
csakúgy, mint a Batman összes innovatív karakterét.
A legtöbbért Bill Fingert illeti elismerés.
Batman bűn ellen vívott magányos háborúja
szintet lépett, amikor az alkotók
bevezettek egy egyedi koncepciót a fiatal olvasók kedvéért:
a segédet.
Valakinek az a nagy ötlete támadt, hogy ha már a gyerekek képregényt olvasnak,
szívesen látnának egy karaktert,
akivel azonosulhatnának, és akibe beleláthatnák magukat.
Ez lett Robin.
A DC híres segédekről.
Van a szuperhős, és van a segédje.
Ez nem volt vitás.
Robin az egyik első, ha nem a legelső, aki elkezdte
a kiskorú veszélyeztetésének nemes hagyományát.
ÍRÓ, FEKETE VILLÁM
Felveszi segédnek ezt fiatal fiút,
pirosba meg zöldbe öltözteti.
Na kire fognak lőni?
A piros-zöld ruhás gyerekre, vagy a feketébe öltözött pasasra?
De gyerekkoromban imádtam ezeket a képregényeket.
A duó dinamikája a hangvételen is változtatott,
a gót noirból játékos akciók lettek.
A DC karaktereinek listája bővült,
de hiányzott belőle a női vonal.
Mit akar előadni, hölgyem?
Előadni?
Kezdhetnénk mondjuk a nevével.
Wonder Woman.
Tiszta sor. A vezetékneve Wonder, a keresztneve Woman, igen?
Igen.
Wonder Womanben az a csodálatos, hogy annyi minden egyszerre.
Nagyon erényes, az igazság a legfontosabb a számára,
ő minden idők legnagyobb harcosa.
SZÍNÉSZ, WONDER WOMAN
Van benne egy szikra.
Tűz ég a szemében.
A Wonder Woman alkotója, William Moulton Marston
radikális figura volt, aki sokrétű életet élt.
Most pedig megvizsgáljuk...
Pszichológusként kikövezte az utat a hazugságvizsgálat előtt
bizarr kísérletek sorozatán keresztül.
Dr. Marston és a tudomány bizonyították, hogy a szőkék a legijedősebbek.
Marston élesen kritizálta a képregényipart.
Felszólította őket, hogy foglalkozzanak azzal...
NE NEVESS A KÉPREGÉNYEN!
...amit ő a szuperhősök vérfagyasztó macsóságának nevezett.
A DC felkérte hát, hogy alkosson egy női karaktert.
Felfogadta H.G. Peter rajzolót, hogy tervezze meg Wonder Womant.
Mindig visszatérek a Wonder Womanről készült eredeti rajzhoz,
ahol szép volt, közvetlen,
nagyon nőies, nagyon erős.
Volt benne valami hétköznapi,
ami szerves részét alkotta a sikerének.
KI EZ A LÁNY?
Amazon, kapcsolódik a görög mitológiához.
ÍRÓ, RAJZOLÓ, WONDER WOMAN
A népével Aphrodité és Athéné, a szerelem és a bölcsesség gyerekei.
Wonder Woman azt kéri tőlünk, hogy tegyünk fel kérdéseket arról,
hogyan viszonyulunk a nemiséghez, a szexhez,
hogyan viszonyulunk a háborúhoz és a konfliktusokhoz.
Wonder Womant a feminizmus teszi érdekessé.
WONDER WOMANT ELNÖKNEK!
Marston a feministák kitartó szövetségese volt,
még ha a nők egyenlőségéért folytatott harca felforgatónak is hatott.
Wonder Woman a lasszójával kiszedte az igazságot az emberekből.
Viszont a kötözés gyakori látványa szexuális képzeteket is keltett.
Marstonnak nem ez volt az elsődleges szándéka.
Olyan képeket választott,
amelyek a nők küzdelmeire reflektáltak, és az emancipációt szimbolizálták.
A legenda úgy szólt, hogy William Moulton Marston
írta ezeket a történeteket.
A valóságban nők vették körül.
Nyitott kapcsolatban élt a feleségével és egy másik nővel,
és mindannyian hozzátettek Wonder Woman legendájához.
Észrevétlenül dolgoztak
álnév alatt meg hasonlók.
De a hatásuk óriási.
Mindannyian hittek benne, hogy mutatniuk kell a világnak egy nőt,
aki épp olyan erős, mint a férfiak,
közben pedig minden szempontból nő.
Ez az erő tette lehetővé, hogy Wonder Woman átlépjen az időn.
A történetmesélők az ő alapjaira építkeztek,
és új karakterekkel népesítették be a világát,
olyanokkal, akik megfeleltek a későbbi közönségnek.
NAPJAINKBAN
Csodálom Wonder Womant, és csodálom Diana Prince-et.
ÍRÓ, RAJZOLÓ, CSODALÁNY
Nem lehet célom, hogy tökéletes nő legyek,
vagy egy hibák nélküli szimbólum.
Amikor Wonder Woman megjelent, ő volt az első nő, aki belépett az ajtón.
Tökéletesnek kellett lennie, mindenben jónak.
De vannak nüanszok a karakterben, amiket korábban nem vettem észre.
Meg akartam alkotni Wonder Girlt,
aki felfedezi Wonder Woman világát.
Olyasvalakit akartam, aki emberibb és kevésbé fegyelmezett.
Ritkán látni női szereplőket, akik felvállalják a hibáikat.
Én meg: "Alig bírok végigcsinálni egy napot,
látni akarom, hogy más is kínlódik."
Ezek nagyon korai koncepciók,
játszanak a frizurával, a testalkattal. Mindenféle nénik, akiket a tévében látok,
mert folyton mozog a kezem.
A női karakterek, akikre mindig reagáltam,
vagy akikre hasonlítani akartam fiatal koromban
úgy vállalták fel a nemiségüket, hogy az erőt adott nekik,
nem pedig megfosztotta őket az erejüktől.
Wonder Girllel kapcsolatban sok kritikát kaptam, mert nincs nadrágja.
Először is nagyon tetszik a sziluettje.
Szóval nem változtatom meg. De Beyoncének sem kell nadrág.
Van valami Yarában, ami a nők történelméről mesél,
ami időközben azért haladt előre.
Sokkal inkább önmaga lehet.
Ez nálam kicsit modernebb küzdelem,
mint amivel Dianának akadt dolga.
A második világháborúban Wonder Woman a kemény,
asszertív nőket szimbolizálta a munkások között.
MI IS TUDJUK
Az igazság, az igazságosság és az amerikai élet keresése megszólította a tömegeket.
Az ipar felsorakoztatta a szuperhősöket,
akik támogatták a háborút, és terjesztették a propagandát,
amibe rasszizmus vegyült.
A HADI KÖTVÉNY ÉS A BÉLYEG BETESZ A JAPÓNAK!
A hősöknek hazafiknak kellett lenniük.
A figuráknak ki kellett állniuk
az amerikai értékekért, nem szembehelyezkedni velük.
ÍRÓ, ALL-STAR SUPERMAN
Ez megváltoztatta, de azt hiszem, még népszerűbbé is tette őket.
Képregények készültek a tengerészeknek,
akiket nemcsak olvasni kellett megtanítani,
de arra is, hogyan végezzék a dolgukat.
A 40-es évek elején a képregények rekordot jelentő
huszonötmillió példányban fogytak havonta.
Új hősök tömkelege jelezte az aranykor beköszöntét.
A DC összehozta a rajongók kedvenceit, és létrehozta az első csapatot:
az Amerikai Igazság Társaságát.
A háború végére azonban eltűntek a tengelyhatalmak gonosztevői...
KÜLÖNKIADÁS BÉKE
...és a háborút követő álmosság a DC-t is elérte.
A szuperhősök népszerűsége tovább csökkent,
amikor csillogó új tárgyak lepték el a nappalikat.
Gyerekkoromban,
mint oly sokaknak a nemzedékemből, a tévé volt a bébiszitterem.
Ment a Mickey Mouse Club, a Howdy Doody,
de ment az Adventures of Superman is.
Gyorsabb a kilőtt golyónál,
erősebb egy mozdonynál,
egyetlen ugrással szökell át épületek fölött.
Nézz fel az égre!
- Egy madár! - Egy repülő!
Superman!
A DC nem ijedt meg a tévétől, inkább elébe ment.
Hat évadon át a B filmekben játszó George Reeves
öltötte magára a köpenyt, és egy nemzedéknek ő lett Superman arca.
Iskolába menet mindennap
arról beszélgettünk, amit mind láttunk a tévében.
És ez közös élményt jelentett nekünk.
A barátommal néztünk egy műsort, és a végén az volt kiírva, hogy:
"Superman az Action Comics és a Superman
szerzői jog által védett karakterén alapul."
Akkor felálltunk, kisétáltunk a sarokra,
megvettük az első képregényeinket, és azóta le sem álltunk.
ÍRÓ, ÚJ TINI TITÁNOK
Kértétek, és már itt is van
az új hivatalos Superman-póló az új hivatalos Superman-logóval.
Miközben a gyerekek Supermant keresték az újságosnál,
a horrorképregények rémisztő borítói és véres rajzai
is felkeltették a figyelmüket, ahogy az aggódó szülőkét is.
Megmondom, mitől fél az 50-es évek Amerikája: először is az oroszoktól,
de félt a marslakóktól is...
félt az óriási hangyáktól és medúzáktól.
Félt a melegektől, és a beatköltészettel foglalkozó föld alatti tengerészektől.
Alig akad valami, amitől az amerikaiak
ne féltek volna az 50-es években.
Bizalmas akta.
Az ország egyik jeles riportere
hitelesen tudósít napjaink Amerikájáról.
Ebben a képregényben olyan döbbenetes szexuális aberrációval találkozunk,
hogy még a tudományos nevét sem mondhatom ki a televízióban.
Szerintem törvényben kellene betiltani.
Egyre erősödött egy rejtett áramlat,
amit nem sok választott el attól, hogy cunamivá terebélyesedjen,
mégpedig az, hogy a képregények erkölcsileg silányak,
és a második világháború után alapvetően miattuk növekedett
a fiatalkorú bűnözők száma Amerikában.
A legtöbb képregény bűnös. Elrabolják az időt, elpusztítják a képzelőerőt,
az erőszak törvénye bennük az egyetlen törvény.
A szülői elégedetlenség a végletekig fokozódott,
amikor Seduction of the Innocent címmel kiadták
dr. Fredric Wertham könyvét.
A képregények romlottságát hirdette...
A KÉPREGÉNY MÉREG
...és azt, hogy veszélyt jelentenek az amerikai ifjúságra.
AMIT A SZÜLŐK NEM TUDNAK A KÉPREGÉNYEKRŐL DR. FREDRIC WERTHAM
Wertham nagyon igyekezett.
Keresett egy képet Bruce Wayne-ről meg Dick Graysonról,
és valahogy felruházta egy rakás homoszexuális áthallással.
Dr. Wertham arra jutott, hogy ha két fiatal férfi
együtt él és együtt gyúr,
meg szűk jelmezekbe bújik,
akkor biztosan van is köztük valami.
A Seduction of the Innocent azt állította,
hogy a Batman és a Wonder Woman meleggé válásra biztatják az olvasókat.
A Wonder Woman esetében talán nem is teljesen alaptalanul.
Egész Amerikában képregényeket égettek.
Testvérek árulták be egymást a szüleiknél,
akik aztán rejtett képregényhalmokat
kotortak elő az ágy alól, a garázsból vagy a padlásról.
Körülbelül 400...
A szövetségi nyomozástól
és a központi szabályozástól való félelem cselekvésre kényszerítette a DC-t is.
1954-ben létrehozták a Comics Code Authorityt,
amely az öncenzúrát, és így a megélhetésük megőrzését volt hivatott elérni.
Nem lehetett képregényt kiadni,
ha szerepelt a címében az a szó, hogy "horror", "terror" vagy akár csak "bűn".
Ügyelniük kellett rá, hogy mindig a jó diadalmaskodjon.
EZT NEM LEHET
Nem eshetett szó válásról,
nem lehetett rossz fényben feltüntetni a rendőrséget.
Nők nem játszottak fontos szerepet a képregényekben.
Tilosak voltak a zombik, a szellemek.
Megfojtották a kreativitást.
A szigorú cenzúra kiherélte a szuperhősök műfaját.
Sok kiadó bedobta a törölközőt,
és alkotók teljes nemzedéke alig talált magának munkát.
A szabályok és a képregények üldözése miatt
az alkotók elnyomva érezték magukat.
Nem volt ez vidám időszak a képregények világában.
Nem kérkedtek a munkájukkal.
A hivatásuknak nem volt épp fényes az ázsiója.
Ezek az emberek, akik akár biztosítási ügynökök is lehettek volna,
bementek dolgozni, és titokban készítették
a képregényeket nyolc órán át, majd szépen hazavonatoztak.
Nagyon magányos munka ez.
Az ember egyedül dolgozik nyolc órán át,
közben fura dolgok zajlanak a fejében...
RAJZOLÓ, MYSTERY IN SPACE
mert a külvilágon jár az esze.
Aminek igazából nem részese.
A világa az a fantáziavilág, amit a papíron alkot.
Meglehetősen aggódtunk,
hogy merre tart a képregény mint üzletág.
Értekezleteket tartottunk, hogy megtervezzük a következő lépést.
SZERKESZTŐ, DC COMICS
Új ötletekkel kellett előállnunk.
Míg a rajzolók és az írók képzelete nem ismert határokat,
a szerkesztők vállát nyomta a teher,
hogy a kreativitást a koncepciótól a profit felé tereljék.
Szerkesztő voltam és szabadúszó író is.
De csak férfiak dolgoztak ott.
Nehéz volt összebarátkozni velük,
mert mind úgy néztek rám, hogy: "Mit keres itt ez a nő?"
ÍRÓ, SECRET HEARTS
Nagyon szigorúak voltak a rajzolókkal,
mert jó sztorikat akartak, jó rajzokat,
és kiabáltak, ha nem kapták meg, amit akartak.
A szerkesztő olyan, mint egy hadsereg tábornoka.
Megtervezi a stratégiát, amivel a sereg legyőzheti az ellenséget.
Esetemben olyan stratégia kellett,
amivel legyőzhetem a közönséget.
El kellett érnem, hogy költsenek tíz centet a magazinra.
Sikerre éhesen
Julius Schwartz úgy döntött, feléleszt egy elfeledett szuperhőst, Flasht,
egy olyan figurát, aki villámsebesen mozog.
A nevem Barry Allen. Én vagyok a leggyorsabb ember a világon.
A KÉT LÁBON JÁRÓ VILLÁMCSAPÁS
Julie azt mondta: "Megint szuperhősöket csinálunk."
Én meg: "Úristen!" És nem rajongtam az ötletért.
Nem szerettem a szuperhősöket.
Elég súlyos vallomás volt, de nem szerettem velük foglalkozni.
Nem is tudom, kicsit hivalkodóak voltak nekem.
Az ódzkodása ellenére Carmine Infantino elegáns rajzai
és a lépték érzete valahogy passzoltak a sci-fis megközelítéshez.
Ez ellenállhatatlannak bizonyult egy kísérleteken felnőtt nemzedéknek.
Julie tudományos megközelítést hozott a karakterekhez
az űrkorszakban.
Azokra a gyerekekre bazírozott,
akik űrhajósok akartak lenni, tudósok akartak lenni.
A Flasht és a Flash Factset Julie Schwartznak köszönhetjük...
KREATÍV IGAZGATÓ, DC ANIMATION
...meg hogy fontos volt neki a tudomány a tudományos fantasztikumból.
Nekem bejött.
Inkább tanultam tudományt egy képregényből,
mint az iskolában.
A Flash alteregója,
a rendőrség tudósa, Barry Allen, földhözragadtabb alak,
nem olyan, mint a DC szentháromságnak tagjai.
Superman szuperember volt, űrlény egy másik bolygóról.
Bárki nem lehetett Superman.
Batmannek cuccai voltak, de nagyon gazdag volt, úgy lettek cuccai.
De Flash olyan volt, mint mi.
Egy átlagos fazon, akibe történetesen
belecsapott a villám.
Emlékszem, kis koromban azt gondoltam:
"Belém is belém csaphat a villám. Megtörténhet.
Akkor én is szuperhős lehetnék."
A Flash nem szimplán olyasvalakiről szólt,
aki gyorsan fut, de az időben is képes volt utazni...
ÍRÓ, FLASH
...és párhuzamos világok között járt.
Flash vászna a tér és az idő teljessége volt.
1961 a kreativitás nagy durranását hozta el.
Julius Schwartz úttörő ötletet vezetett be a képregények világában,
a párhuzamos világok létezését.
Ez lehetővé tette, hogy egy karakter
különféle változatai találkozzanak egymással.
Ebből a koncepcióból nőtt ki a multiverzum,
amely évekig meghatározta a szuperhősös történeteket.
Most már mindenki párhuzamos világokról beszél.
Azelőtt nem sokan beszéltek róluk.
Egy gyerek számára az ilyen koncepció
hihetetlen volt.
Mintha valaki egy rúd dinamitot dugott volna a fülünkbe,
ahol az aztán felrobbant.
Nagy gondolat volt, hogy nem vagyunk egyedül.
Igen, ebben a valóságban élünk, de végtelen sok valóság létezik
alapvetően egymás mellett.
És azokban az alternatív valóságokban
ott van a karaktereink egy-egy változata,
de a másik Földeken akár gonosztevők is lehetnek,
esetleg családos emberek.
Így igazán lehetőségünk nyílik végtelen különféle történetet mesélni úgy,
hogy közben megmarad a legendás karakterek lényege.
ZÖLD LÁMPÁS
A DC fel nem használt karakterek tárházából merített,
és gyors egymásutánban új életre keltette őket.
Ez a reneszánsz jelezte az ipar ezüstkorát,
amit észbontó rajzok és szemkápráztató borítók jellemeztek.
Sokat Joe Kubert alkotott,
egy lengyel bevándorló, aki a vizuális történetmesélés határait feszegette.
A történetmesélés könnyűnek hangzik, de azt kell mondjam, nagyon nehéz.
RAJZOLÓ, BATMAN ÉS FIA
Nagyon nehéz.
Apám egy bottal is tudott rajzolni, és látni lehetett, mi van ott.
Az a fajta ember volt, aki gyerekkoromban
nem sok mindent tűrt el.
Mintha Rock őrmesterrel nőttem volna fel.
Joe Kubert piszkos, karcos rajzai
életet és érzést vittek a DC háborús képregényeibe.
A zsáner azokat célozta, akik jobban szerették a rögvalóságot,
mint a szuperhősös fantáziákat.
A világháborúkhoz köthető alkotások
népszerűsége tovább nőtt Rock őrmester bevezetésével.
A sztoikus, John Wayne-szerű figura...
GYILKOSSÁGÉRT JÁR AZ ÉRDEMREND?
...a háború morális kérdéseit és a katonák belső konfliktusait taglalta.
Végül minden egyes háborús képregény
ezzel a mondattal végződött: "Soha többé háborút!"
Ezek a háborús történetek nem dicsőítették a háborút...
ÍRÓ, STRANGE ADVENTURES
...hanem a háború tragédiájáról szóltak.
Apám stílusa erősen impresszionista volt.
Levette a figurák érzelmeit,
az érzéseiket, azt, ami bennük zajlott.
Rá kell érezni a rajzra, amit csinál az ember,
és ez egyáltalán nem könnyű.
Próbálok teljesen belefeledkezni a történetbe.
RAJZOLÓ, OUR ARMY AT WAR
Korán megtanultam, hogy ez az iparág erről szól.
Nem az a lényeg, hogy szép képeket rajzoljunk.
Szuper, ha az is megy.
De az ipar küldetése, hogy történeteket meséljen.
Kommunikátorok vagyunk. Történetmesélők.
A képregény semmihez sem fogható műfaj.
Van benne valami bensőségesség, ami hiányzik
a filmekből, a tévéből vagy akármi másból.
A képregényeknél eldönthetjük, milyen tempóban fogadjuk be a történetet.
Van benne valami, ami lehetővé teszi,
hogy igazán belehelyezkedjünk.
Ez megmagyarázhatja, miért olyan mohók a rajongók.
A képregények személyes ügy a számukra.
Személyes kapcsolatuk van ezekkel a történetekkel.
Látható, miért szeretik őket annyira az emberek.
Az 1950-es és 60-as években
a szerelem és a vágy szakmányban vonzotta a fiatal lányokat
egy virágzó zsánerhez: a romantikához.
A SZÍV HÚRJAIN
Gyönyörűen megrajzolt, szerethető történetek voltak ezek.
AZÉRT VESZTETTEM EL... MERT FÉLTEM SZERETNI!
Kinek nem szakadt már meg a szíve?
Ki nem szeretett már olyasvalakit, aki nem viszonozta a szerelmét?
AZ ESKÜVŐI INDULÓT JÁTSSZÁK... DE NEM MEHETEK ODA HOZZÁ...
Tony Abruzzo csodálatos rajzoló volt,
azt akartam, hogy csak nekem dolgozzon,
mert nagyon szép, érzékeny karaktereket rajzolt.
1962-ben Tony Abruzzo, a DC rajzolója
megalkotott egy karaktert a Secret Hearts 83. számához.
Egy évvel később egy New York-i popart-művész,
Roy Lichtenstein ennek a rajznak az alapján
megalkotta egyik leghíresebb művét.
Képregényeket olvasva keresek anyagot,
ami úgy érzem, lehetőséget kínál egy festményre...
ROY LICHTENSTEIN POPART-MŰVÉSZ
részben a vizuális hatása miatt, de amiatt is,
amit az írott üzenet hordoz. Ezt ritkán találom ki én.
Szerintem nem is lennék rá képes.
Tudom, azzal vádolnak, hogy a munkám épp olyan,
mint az, amit lemásolok,
és valóban úgy is néz ki, mint amit lemásolok.
A fuldokló lány egyenesen abból a könyvből van, a Secret Hearts ból.
Először hízelgő, aztán az ember úgy érzi, kihasználják.
Mivel senki sem értelmezte lopásnak,
az ő alkotása volt.
35 millió, 36 millió, 36 millió másodszor...
37 millió, 38 millió.
38 milliónál járunk.
Fogta a kockákat, amiknek a rajzolói
oldalanként 15 dolcsit kerestek,
és igazából csak felnagyította a munkáikat.
Ezt sok rajzoló nem nyelte le egykönnyen.
Legyenek értelmiségiek vagy melósok,
sok amerikai egyik művészi trendet követte a másik után,
minden korábbinál nagyobb sebességgel.
A 60-as években az ellenkultúra reflektálásra késztette a popkultúrát.
Eközben bebizonyosodott, hogy a DC lemaradt.
Egyre erősebb versenytárs tört be ebbe a valóságba: a Marvel.
Stan Lee főszerkesztő ügyelt rá, hogy a hőseik
aktuálisak legyenek a polcokon,
amivel örök rivalizálás vette kezdetét.
Régen az olvasókat a hagyományos fantasztikum érdekelte,
elég volt, ha egy gonosztevő valami őrült, aki uralni akarja a világot.
A mai olvasókat azonban már valódi problémák foglalkoztatják,
és úgy találjuk, hogy az aktuális gonosztevők már
faji lázongásokat robbantanak ki, vagy az különböző osztályok között
szítják a feszültséget.
A Marvel ereje egyre nőtt. Eljött a változás ideje.
És a szuperhőseinek mind megvolt a maguk furcsasága.
Kicsit dilinyósak voltak.
Furák voltak. Eleinte még nem is különösebben hősiesek.
Harcoltak egymással, civakodtak,
kicsinyesek voltak, megfáztak,
irigyek voltak egymásra.
Ezek a figurákkal azonosulni lehetett.
A Marvel arra koncentrált, hogy ő legyen az ablakon túli világ.
Minden történetük New Yorkban játszódik.
A DC alapozta meg a szuperhősös műfaj minden konvencióját,
a Marvel pedig azzal tett szert hírnévre, hogy áthágták ezeket a konvenciókat.
Ezt nem tehették volna meg, ha a DC korábban nem mondja, hogy:
"Egy szuperhős így néz ki. Egy szuperhős ezt csinálja."
A DC úgy nézett a Marvelre, hogy: "Ez csak egy múló divat. Jön, és megy is."
A képregényeket látva azt mondták: "Ezek rossz rajzok.
Ezek szerint rossz rajzokkal lehet eladni a képregényeket."
Szerintem a DC mint csapat nem vette a lapot.
Szerintem nem is értettek, mi az,
amit a Marvel jól csinál, ők pedig egyáltalán nem csinálnak.
Addig ez a cég uralta a piacot.
A Marvel azonban erősödött, a DC pedig nem.
Superman, Batman és Wonder Woman különösen érdektelenek voltak ekkortájt.
A hősök virgonc megmondóemberek lettek,
elkezdtek atyáskodni.
Hiába kezdte igazságosztóként,
aki elültette a félelmet a bűnözők szívében,
az 50-es és 60-as évek Batmanje
egy színes, gyerekes fantáziavilágban játszott.
Az érdeklődés és az eladások bezuhantak.
A kasza közeledtével a képregényeknek mentőövet dobtak,
amikor a DC engedélyt adott egy élőszereplős tévéműsor készítéséhez.
Amikor a Batman- sorozat elindult
azon a hideg téli estén1966 januárjában,
én 14 és fél éves voltam, lelkes képregényrajongó.
Senki sem várta nálam izgatottabban, hogy a Batman- sorozat
elinduljon a tévében.
Ne feledd, Robin, mindig nézz mindkét irányba!
Semmi más nem volt ilyen eredeti a tévében,
és ez a sorozat teljes pompájában jelent meg.
Kigondolták a látványvilágot, kigondolták a hangvételt.
A színészek olyanok voltak, amilyenek a sorozatba kellettek.
Lökd el magad, Robin!
Nagyon komoly sorozatnak találtam.
Semmi vicceset nem érzékeltem benne.
Részemről nem volt benne humor.
Remek bevezető volt Batman világába.
Szentséges embergyöngy, Batman!
Helyesbítek, Robin, a gyöngyök osztrigákból jönnek.
Te meg abban a kagylóban voltál.
Úgy 20 perc elteltével leesik. Bumm!
Sitty!
Puff!
Jóságos ég, ez vígjáték!
Viccet csinálnak Batmanből!
Az egész világ Batmanen nevet.
Ez kikészített.
William Dozier, a Batman executive producere,
úgy kapta meg a munkát, hogy egy Batman- képregényt sem olvasott.
A magától értetődő ötlet az volt, hogy legyen szögletes,
komoly és klisés,
és erősen túlzó,
de csináljunk olyan eleganciával és stílusosan,
hogy vicces legyen.
Legyen annyira gagyi és rossz, hogy az már vicces.
Szentséges keljfeljancsi!
Sokakat kizökkentett az élénk, vidám tévés Batman,
de a jó értelemben.
Időnként mindenkinek kell valami,
ami kizökkenti a valóságból.
Itt volt ez a teljesen komolytalan műsor,
színes lett, nagy formátumú,
és egy kicsit felforgató.
A hippik jó fejnek találnak minket. Ránk pörögtek.
Bár a földhöz ragadt emberek nem értik őket,
a maguk módján mindent megtesznek azért,
hogy szeretettel és virágokkal hozzák helyre a világ bajait.
Miközben a kalandok és Batman mütyürjei a gyereknek jöttek be,
a felnőttek a humorban és a szexuális utalásokban lelték örömüket.
Bejön egy pohár tejre keksszel?
Egy férfi nem élhet pusztán a bűnüldözésnek.
Bár a Batman rövid időre izgatottságot váltott ki,
a sorozat önmaga paródiája lett,
és a nézők inkább elkapcsoltak.
A csatorna alig három évad után elkaszálta
a szóviccekkel teli őrületet.
Senkinek nem esett le, mi is az igazi kreatív felfedezés a sorozatban,
amíg évtizedekkel később Batman minden egyes felbukkanásakor
más hangot üthetett meg.
Ha megnézzük az 1966-os Batmant,
az nem ugyanaz, mint napjaink Batmanje.
Mindig akadtak pillanatok, amikor az alkotók
valami mást akartak csinálni.
Ezt nézzétek! Nagyon jó.
Olyan történetet akartam, ahol Batman karakterének íve van.
RENDEZŐ, BATMAN
Tökéletlen Batmant akartam.
És olyan világba akartam tenni, amire még nem volt példa.
Erősen bele akartam állni a noirba,
és Batman a világ legnagyobb detektívjeként mutatni be.
A forgatás első napjai arról szóltak,
hogy megtaláljuk Batman hangját
és azt, hogyan viszonyulnak hozzá mások.
Rendőrségi akció.
Hogy kerül egy maszkos, köpenyes figura egy tetthelyre,
és hogyan érződhet ez valóságosnak?
A jelenet forgatása komoly kihívást jelentett,
és végső soron megadta az egész film alaphangját.
Ne dühítsen fel!
Gondold meg, mit csinálsz!
Nem hallottad a híremet?
Egy Batman-filmben meg lehet csinálni bizonyos dolgokat.
Meg kellett csípnem magam, amikor azt mondtam:
"Kelleni fog egy saját változat a Batmobilból."
Gyerekkoromban imádtam a 66-os Batman t. Imádtam Adam Westet.
És a Futura Batmobil, az a koncepcióautó
volt nálam a legmenőbb kocsi a hátul kilövellő tűzzel.
És tudtam, hogy ennek izomautónak kell lennie.
Azt akartam, hogy valóságosnak érezzétek.
A film ereje abban rejlik...
SZÍNÉSZ, BATMAN
...hogy jól hozza a nagy pillanatokat, mégsem érződik elszálltnak.
Határozott célja volt, hogy valósnak érződjön, és érzelmek mozgassák.
A történetben erős a pszichológia.
A gyerekkorában vele történt dolgokkal birkózik.
És késztetést érez, hogy értelmet adjon az életének.
Számomra ez a filmkészítés.
Történeket kell mesélni, mert ez az,
amivel valamiféle rendet meg értelmet vihetünk a világba.
1968 Amerikájában teljes volt a zűrzavar.
A társadalmat a vietnámi háború foglalkoztatta,
polgárjogi tüntetések zajlottak, nagy volt a társadalmi igazságtalanság,
a DC-nél azonban mindez süket fülekre talált.
Ők maguk is komoly veszéllyel néztek szembe: hogy őskövületté válnak.
BATMAN HALDOKLIK!
A pénz a licencekből származik, a pénz a játékszerekből származik.
A pénz nem a képregényekből jön. Veszteségesek, de eladnak minden mást.
A DC 75 milliót gyűjtött össze a Batmania ajándéktárgyaiból,
ami irdatlan összeg volt akkoriban,
és az üzlet iránt fogékony elnök, le is csapott erre.
1969-ben fel akarták vásárolni a DC-t,
de a licencpotenciál, nem pedig a képregények miatt.
Egy teljesen új meccs kezdődött.
Az emberek komolyan féltek.
Nem tudták, hogy mi lesz az állásukkal.
Liebowitz számos DC-legendát kitett,
köztük Batman társalkotóját, Bill Fingert, aki 1974-ben nyomorogva halt meg.
Jerry Siegel és Joe Shuster már nem dolgozott a cégnél.
A Superman jogaiért zajló számos rosszízű jogi procedúra
megrontotta a kapcsolatot.
A családias légkör helyét átvette a vállalati struktúra.
A szuperhősök helyett a hatalom az új vezetőkhöz került,
a Warner Communicationshöz.
Nagyon egyszerű okból vásárolták meg a DC Comicsot.
Superman jogait akarták.
Úgy érezték, ő az egyetlen képregényfigura,
akivel sikeres filmet lehet forgatni,
ami mellé rengeteg ajándéktárgyat is eladhatnak.
Korabeli szemüveggel kell ezt néznünk,
csak így nyer értelmet.
Senki sem tudta még, milyen érték rejlik ezekben a figurákban,
nem hitték, hogy hozhatnak a konyhára.
Gőgösen lenéztek az alkotókra,
és nem látták, mit érnek.
A DC Comics napjai meg voltak számlálva,
és az univerzum sorsa pengeélen táncolt.
Ha Amerika embert tudott küldeni a Holdra,
mennyire lehet nehéz a szuperhősöket megint népszerűvé tenni?
Ez a munka nem másra várt, mint a...
rajongókra.
A feliratot fordította: Kamper Gergely